CELEX: C2006/154/17
Language: sk
Date: 2006-07-01 00:00:00
Title: Vec C-175/06: Návrh na začatie prejudiciálneho konania, ktorý podal Tribunale civile di Genova  24. marca 2006  – Alessandro Tedesco/Tomasoni Fittings Srl, RWO Marine Equipment Ltd

1.7.2006   
            
            
               SK
            
            
               Úradný vestník Európskej únie
            
            
               C 154/8
            
         Návrh na začatie prejudiciálneho konania, ktorý podal Tribunale civile di Genova 24. marca 2006 – Alessandro Tedesco/Tomasoni Fittings Srl, RWO Marine Equipment Ltd
   (Vec C-175/06)
   (2006/C 154/17)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Tribunale civile di Genova
   Účastníci konania pred vnútroštátnym súdom
   
      Žalobca: Alessandro Tedesco
   
      Žalovaný: Tomasoni Fittings Srl, RWO Marine Equipment Ltd
   Prejudiciálne otázky
   
               1.
            
            
               Je, v zmysle nariadenia Rady (ES) č. 1206/2001 (1) z 28. mája 2001 o spolupráci medzi súdmi členských štátov pri vykonávaní dôkazov v občianskych a obchodných veciach, dožiadanie o vykonanie dokazovania podľa článkov 128 a 130 talianskeho zákona o priemyselnom vlastníctve a spôsob, akým tento súd vyhotovil toto dožiadanie v danej veci, vykonávaním dokazovania, a to na základe dožiadania podľa uvedeného nariadenia, v ktorom príslušný súdny orgán jedného členského štátu žiada príslušný súdny orgán druhého členského štátu o vykonanie dokazovania?
            
         
               2.
            
            
               V prípade kladnej odpovede na prvú otázku a ak dožiadanie nie je úplné alebo nespĺňa náležitosti podľa článku 4 nariadenia, je dožiadaný súd povinný:
               
                           a)
                        
                        
                           zaslať potvrdenie o prijatí dožiadania v súlade s článkom 7 nariadenia;
                        
                     
                           b)
                        
                        
                           informovať o neúplnosti dožiadania a požiadať dožadujúci súd o doplnenie alebo zmenu údajov?
                        
                     
         
      (1)  Ú. v. ES L 174, s. 1.